كريمان

كاريمان محمد سالم ممثله مصريه اتولدت فى القاهرة فى 18 ديسمبر 1936 درست فى مدرسة الليسية و عملت فى برامج الاطفال مع بابا شارو اشتغلت فى مسرح مدرستها قدمت "قيصر وكليوباترا " اشتغلت طفله فى الاذاعه و اشتركت فى ركن الاطفال واثنى عليها بابا شارو ابتعدت عن الأضواء بدون انذار لمعت فى دور البنت الشقيه , دورها فى "بنات اليوم" مع عبد الحليم حافظ كان احسن ادوارها رغم قصره ومستفدتش من البطولات اللى سنحت ليها.
اتولدت كريمان فى يوم 18 ديسمبر سنة 1936 فى الباشورة بلبنان، هيا تعتبر فنانة مصرية لبنانية حيث كان والدها محمد سليم الأسطه لبنانيا وقضى جزءا من حياته بتركيا قبل ما يستقر بمصر، أما والدتها فهى سيدة مصرية من أصول تركية، ونشأت وتعلمت فى مدارس مصرية منها مدرسة مارى بول ومدرسة الليسيه، و ابتدت تعرف طريق الفن فى طفولتها حيث شاركت فى العروض الفنية والغنائيه بالمدرسة بعدين انضمت لركن الأطفال بالاذاعة المصرية وعملت مع بابا شارو حيث شاهدها الموسيقار محمد عبد الوهاب و مدح موهبتهت وتنبأ ليها بأنها هاتصبح نجمة كبيرة فى المستقبل، و هو ما حدث بالفعل حينما رشحتها المنتجة آسيا لبطولة فيلم "الحموات الفاتنات" اللى جسدت فيه شخصية نبيلة و كان عمرها ساعتها لا يزيد على 17 سنة.
شاركت كريمان فى عدد من الأفلام السينمائية مع كبار نجوم ونجمات السينما المصرية ومنهم شادية وعبد الحليم حافظ وفريد الأطرش و أحمد رمزى وماجدة و اسماعيل ياسين وكمال الشناوى و ايمان ورشدى أباظة وشكرى سرحان وتحية كاريوكا ومحسن سرحان ونعيمة عاكف ومريم فخر الدين وصلاح ذو الفقار وعمر الحريرى وزكى رستم ومحمود المليجى وسراج منير وميمى شكيب ومارى منيب وعبد السلام النابلسى وعبد المنعم ابراهيم وحسن فايق وعبد الفتاح القصرى ومنير مراد ويوسف فخر الدين، وجسدت فىها شخصيات مختلفة منها المرات الصغيرة والموظفة والطالبة والفتاة الأرستقراطية والبريئة والشريرة والمجاهدة.
ويعد أشهر أفلامها السينمائية فيلم "بنات اليوم" اللى جسدت فيه شخصية بثينة، و"تمر حنة" اللى جسدت فيه شخصية كوثر، و"علمونى الحب" اللى جسدت فيه شخصية فوزية، و"مراتى مدير عام" اللى جسدت فيه شخصية عايدة، و"سكر هانم" اللى جسدت فيه شخصية سلوى، و"موعد مع ابليس" اللى جسدت فيه شخصية نادية، و"جميلة بو حيرد" اللى جسدت فيه شخصية حسيبة بنت القاضى حسيب، و"عرايس فى المزاد" اللى جسدت فيه شخصية نوال، و أفلام "الفانوس السحري" و"موعد مع ابليس" و"أمريكانى من طنطا" و"شباب اليوم" و"شهيدة الحب الالهي" و"عفريت سمارة" و"الهاربة" و غيرها.
كانت كمان متعددة المواهب، حيث تلقت دروسا فى المزيكا وقامت بالغناء فى عدد من الأفلام السينمائية، ومن أغانيها فى الأفلام أغنية "يا بحر" و"الأقيها منين ومنين" اللى قدمتها فى فيلم "عرائس فى المزاد"، و أغنية "بتهرب فين" اللى قدمتها فى فيلم "موعد مع ابليس"، كما قدمت اغانى تانيه فى فيلم "خالى شغل"، كما قدمت عددا من الاغانى فى الاذاعة المصرية، وكتب ليها تلك الاغانى كبار شعراء الأغنية المصرية ومنهم فتحى قورة ومأمون الشناوى وجليل البندارى ومحمد على أحمد وسيد مرسى و امام الصفطاوى وعلى مهدى وغيرهم، وقام بتلحينها عدد من كبار موسيقيِّ مصر ومنهم محمد الموجى ومحمود الشريف وعزت الجاهلى وكمال الطويل وعلى اسماعيل وغيرهم.
انضمت كريمان لفرقة اسماعيل ياسين المسرحية كانت نجمة الفرقة الأولى لمدة 3 سنين قدمت فىها عددا من المسرحيات منها "عمتى فتافيت السكر" و"منافق للايجار" و"كناس فى جاردن سيتي"، كما قدمت مسرحية تليفزيونية مع الفنان يوسف وهبى هيا "عريس فى علبة"، و مسرحية "حركة واحدة أضيعك" مع الفنان سيد زيان، وشاركت فى فيلم تليفزيونى اسمه "جرس نص الليل" ومسلسل تيليڤيزيونى قصير اسمه "كدبة ونص".
تمثيل
نورا1967
مراتى مدير عام1966
الرجل الثعلب1962
شهيدة الحب الالهى1962
شاطئ الحب1962
الحاقد1962
عسل .. بصل1960
الفانوس السحرى 1960
مع الى الأبد 1960
سكر هانم 1960
جميلة 1960
عفريت سمارة 1959
قلوب العذارى 1958
شباب اليوم 1958
الهاربة 1958
علمونى الحب 1957
لواحظ 1957
بنات اليوم 1957
تمر حنة 1957
السابحة فى النار 1957
عرايس فى المزاد 1955
خالى شغل 1955
موعد مع ابليس 1955
أمريكانى من طنطا 1954
الحموات الفاتنات 1953
كناس فى جاردن سيتى 1952